Juanita du Plessis
Juanita du Plessis (rođena Naudé, 26. travnja 1972. godine u Windhoeku, Jugozapadna Afrika, danas Namibija) je poznata afrikanerska pjevačica. Trenutno živi i radi u Južnoj Africi. Pjeva pretežno na afrikaansu i uz Kurta Darrena važi za najpoznatiju afrikaans izvođačicu. Proslavila ju je pjesma Ska-Rumba. Započela je svoju pjevačku karijeru 1998. godine debitantskim albumom Juanita. Iste godine osvaja CMA (Country Music Association in Namibia) nagradu kao najbolja pjevačica, najbolji tekstopisac i Association’s Award za izvanredno dostignuće.

Karijera 
Od početka svoje karijere 1998. godine, osvojili su Juanitini albumi i singlice u Južnoj Africi i Namibiji brojna prva mjesta na top ljestvicama i dvostruke platinumske statuse. Njen muž Doepie joj je istovremeno i menadžer. Juanita objavljuje albume preko svoje vlastite izdavačke kuće "Juanita Records", a distribuciju vrši WOW Music Distribution.

Prodala je više od 2.000.000 albuma tijekom cijele karijere. Godine 2010. dobila je SAMA nagradu u kategoriji Najbolji afrikaans DVD za DVD 10 Jaar Platinum Treffers. DVD sadrži Juanitine najuspješnije hitove iz prvih 10 godina njene pjevačke karijere. Također je krunisana kao najpopularnija izvođačica sedmi put zaredom na dodjeli Huisgenootovih Tempo nagrada u Johannesburgu 2011. godine.

Svoj najposjećeniji koncert održala je pred 72.000 ljudi u sklopu Loftus for Jesus 2008. godine u Johannesburgu, kao i u svom rodnom Windhoeku 16. listopada 2010. godine pred 13.500 ljudi u sklopu festivala Hart van Windhoek.

Televizija 
Juanita je imala brojne gostujuće uloge u raznim južnoafričkim televizijskim serijama.

Privatni život

Juanita je u braku s Hermanom du Plessisem i imaju troje djece: Ruan, Mario i Franja (posljednjih dvoje su blizanci). Njen brat Pieter Naudé je također poznati južnoafrički umjetnik.
Njen najstariji sin Ruan je također afrikaans pjevač, a nastupa pod imenom Ruan Josh.
Njena jedina kći, Franja, također je uspješna afrikaans pjevačica koja je osvojila dvije Ghoema nagrade 2017. godine.

Diskografija

Albumi
 1998: Juanita
 1998: Young Hearts (platinum)
 2001: Ek en Jy (Ska-Rumba) (3x platinum)
 2002: Dis Waar Ek Wil Wees (2x platinum)
 2003: Jy Is... (3x platinum)
 2004: Altyd Daar (3x platinum)
 2005: Bly By My (2x platinum)
 2006: Jou Skaduwee (2x platinum)
 2008: Vlieg Hoog, najprodavaniji gospel album u Južnoj Africi s 140.000 prodanih primjeraka (5x platinum)
 2008: Volmaakte Kring (3x platinum)
 2008: Bring Jou Hart, duet sa Theunsom Jordaanom (3x platinum)
 2008: 10 Jaar Platinum Treffers (4x platinum)
 2010: Engel van My Hart (4x platinum)
 2011: Wees Lig (3x platinum)
 2012: Hart vol Drome, duet sa Theunsom Jordaanom (platinum)
 2012: Jy Voltooi My (2x platinum)
 2014: Nashville (platinum) 
 2015: Toe Staan Die Wêreld Stil (platinum)
 2017: Koningskind (platinum)

DVD-ovi 
 2004: Juanita In Konsert - Op Haar Beste (direktno, 4x platinum)
 2006: Altyd Daar DVD (2x platinum)
 2008: Bring Jou Hart, duet sa Theunsom Jordaanom (5x platinum)
 2008: 10 Jaar Platinum Treffers DVD (3x platinum)
 2010: Tydloos... Die Musiek Videos (platinum)
 2012: Hart vol Drome, duet sa Theunsom Jordaanom (2x platinum)

Nagrade 
 1994: Liedjieskryfkompetisie Namibië: tri kompozicije završile u Top 10
 1997: CMA Awards: Najbolja pjevačica, Najbolji tekstopisac
 1998: CMA Awards: Najbolja pjevačica, Najbolji tekstopisac, Posebno predsjedničko priznanje za glazbeni doprinos
 2001: GMT Geraas-musiektoekennings: Pjesma godine (Ska-Rumba), Album i najprodavaniji album godine (Ek en Jy)
 2005: Huisgenoot  Tempo-toekennings: Najpopularnija izvođačica, Stilski najbolja pjevačica
 2006: Huisgenoot Tempo-toekennings: Najpopularnija izvođačica, Stilski najbolja pjevačica
 2006: Vonk-toekennings: Najbolja izvođačica godine
 2007: Huisgenoot Tempo-toekennings: Najpopulanija izvođačica, DVD godine (Altyd Daar Live), Gospel album godine (Vlieg Hoog), Najpopularniji gospel izvođač godine
 2007: Vonk-toekennings: Izvođačica godine, Album godine
 2008: Kanna-toekenning: Bring Jou Hart (duet sa Theunsom Jordaanom) za najbolju produkciju u Die Musiekplaas: KKNK
 2008: Huisgenoot Tempo-toekennigs: Najpopularnija izvođačica, Najpopularniji DVD (Bring Jou Hart s Theunsom Jordaanom), Pjesma godine (Mengelmoeskardoes), Najprodavaniji album godine (Volmaakte Kring)
 2008: Vonk-toekennings: Najprodavaniji album godine, Najpoželjnija izvođačica
 2009: SAMA-toekennings: Najbolji afrikaans DVD (Bring Jou Hart s Theunsom Jordaanom)
 2009: Tempo-toekennings: Najpoželjnija izvođačica, Pjesma godine
 2010: Finesse Inspirasie vrou: Inspirativna žena za 2010. godinu
 2010: SAMA-toekeninng: Najbolji afrikaans DVD (10 Jaar Platinum Treffers "Live")
 2011: SAMA-toekenning: Najbolji afrikaans pop album (Engel van My Hart)
 2011: Tempo-toekenning: Najbolji pop album (Engel van My Hart), Najbolja izvođačica, Najprodavaniji album u 2010. godini (Engel van My Hart)
 2012: Tempo-toekenning: Najprodavaniji album u 2011. godini (Wees Lig), Najpopularniji gospel album godine (Wees Lig)
 2012: Ghoema toekennings: Najbolji duhovni album (Wees Lig), Najprodavaniji album u 2011. godini (Wees Lig), Dijamantna nagrada – Najprodavaniji izvođač u povijesti afrikaans glazbe, za ukupno 1.897.171 prodanih CD-ova

Izvori

Vanjske poveznice 
 Službena stranica Juanite du Plessis (af)
 Arhivirana diskografija (en)

Glazbeni spotovi
 
 
 
 
 
 
 
 
  (feat. Franja du Plessis i Ruan Josh)
  (feat. Franja du Plessis i Ruan Josh)

Rođeni 1972.
Afrikanerske pjevačice
Namibijske pjevačice
Južnoafričke pjevačice